**ԱՆԿՏՐԻԼ ԽԻԱՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլըմ ա, չլըմ մի թուրքի թաթ։ Դա բոստանչի ա ըլըմ։ Դա էդ բոստանըմն ունենըմ ա մի վենձ խիար։ Ով էդ խիարն առնող ա գնըմ, դա տալիս չի։

Ասըմ են.— Խի՞ չես տալի։

Ասըմ ա.— Չե՛մ տալի։

Հեդով մի թաքավորի տղա ա ըլըմ, ասըմ ա.— Նրա հերն եմ անիծել, եփ որ չի տալի, հլա ես գնամ, տեհեք ոնց ա տալի։

Թաքավորի տղեն հեդով իրա զորքով գնըմ ա, թաթին վախացնըմ, ձենը կտրելու հմար էլ փողով կաշառըմ ա, աչկերը կապըմ, էդ խիարը առնըմ ա։

Էդ խիարը վերչը դա տալիս ա իրան ու ասըմ.— Այ տղա, էդ խիարը կդնես փեշիդ տակին, կգնաս, ինչքան եդևիցդ ձեն-ձուն կտան, եդ չի մտիկ անես, որ շատ հնարներուն կկտրի հա, կբերեն զուռնա դհոլ կածեն, որ ըռավոդը մի կերպ եդ մտիկ անես, հմա եդ չի մտիկ անես։

Հեդով էդ տղեն էդ խիարը հետը գնում ա։ Ինչքան դրա եդնուց ձեն են տալի, զուռնա-դհոլ են ածըմ, դա եդ չի մտիկ անըմ։ Դա գնըմ ա հասնըմ մի ծմակ, տենըմ ա մի մենձ չինարի ծառ, ծառի տակին էլ մի սառն ախպիր։ Դրանք նստըմ են էդ ծառի տակին, ուտըմ են, խմըմ են, դինջանըմ են, որ եդ ճամփա ընգնին։

Հեդով էդ տղեն մտածըմ ա էլի, ասըմ ա.— Էս խիարը հլա էս ծառի տակին կտրեմ, տենամ հլա էս խիարըմն ինչ կա, որ ալամ աշխարքն էս խիարն ուզեց, էս թաթը տվուց ոչ։

Հեդով կտրըմ ա, տենըմ ա հրես ոսկի մազավոր մի սիրուն ախչիկ էս խիարի միչին։ Դրանք փթաթորվըմ են իրար։

Հեդով էդ տղեն էս ախչըկանն ասըմ ա.— Ես էտա մի հնարով իմ մուրազին հասա, հմա քեզ սհե անթադարիք ու անշոր իմ հոր տուն չեմ տանիլ, ամոթ ա, ըստի դուն էս ծառին վեր իլ, կացի, ես գնամ տունն իմաց անեմ, թդարիքով, զուռնա֊դհոլով գամ քի տանիմ։

Հեդով էդ ախչիկն էդ չինարի ծառին վեր ա ըլըմ, էդ տղեն դրան ըտի թողըմ ա, գնըմ։ Հեդով մի պառավ կնիկ գալիս ա, որ ախպրիցը ջուր տանի, կուժը շլակիցը կապած։ Էդ պառավ կնիկը տենըմ ա, որ մի իսանաթի շվաք ա ըրեվըմ ախպրի միչին։ Դես ա մտիկ անըմ, տենըմ ա, որ հրես մի սիրուն ախչիկ չինարըքու վրա նստած ա։

Ասըմ ա.— Բալիկ ջա՛ն, դվեր արի տենամ էդ ով ես։

Ասըմ ա.— Չէ՛, նանի ջա՛ն, ես վեր չեմ գալ։

Ասըմ ա.— Բալիկ ջա՛ն, դե տեղ տուր ես էլ գամ ըտի էլի՞։

Ասըմ ա.— Չէ՛, նանի ջա՛ն, սա քու տեղը չի։

Վերչն էդ պառավն անգաճ չի դնըմ, ծառը կրկրծորելով, ճըպռապորելով, պատիպատն անելով էդ ըխչկա կուշտն ա հասնըմ։

Հասնըմ ա կուշտն ու ասըմ.— Ախչիկ ջան, ընչի՞ ես էկել ըստի, էս ի՞նչ բան ա, որ էս ծմակըմը մենակ ես։

Ասըմ ա.— Եսի՞մ, նանի ջա՛ն, էկել եմ էլի։

Եդնա էդ պառավը էդ ըխչկա վրա մի աղոթքն ա ասըմ, էդ ախչիկը ղուշ ա դառնըմ, ինքն էն ըխչկա տեղը նստըմ ա, մնըմ։ Էդ ախչիկը որ ղուշ ա դառնըմ հա, մտիկ ա անըմ տենըմ, որ թաքավորի տղեն հրես զուռնով-դհոլով գալիս ա։ Պառավն էլ հլա դեռ ծառի վրա ա։

Հեդով էս ղուշը թռչըմ ա, գնըմ թաքավորի տղի ուսին կանգնըմ։ Թաքավորի տղեն էլ վեր ա ունըմ էս հնգորը թավազա անըմ, էն հնգորը թավազա անըմ, հմա էդ ղուշը ոչ մնի ափին էլա կենըմ չի, թեպռին-թեպռին ա անըմ, ձեռներուցը փախչըմ, եդ գնըմ ա թաքավորի տղի ուսին վեր գալի, էլ եդ թաքավորի տղեն վրա ա ունըմ ուրըշի տալի, հմա էլ եդ կենըմ չի, գալիս ա իրա ուսին վեր գալի, կաղնըմ։

Թաքավորի տղեն որ շատ տենըմ ա տհե արավ հա, ջիգըրը գալիս ա, դրա ոտներիցը բռնըմ ա ու էդ նաչար ղշի շլինքը կտրըմ, վրա ա անըմ։ Հետո էդ կտրած շլինքն ընկնըմ ա մի բաղի մեջ։ Էդ բաղըմը դուս ա գալի մի շահի թթենի, էնքան բոյ ա քշըմ, որ տան գլուխն ա հասնըմ։

Հեդով էդ բաղատերը գալիս ա թթենին կտրըմ, ասըմ ա.— Տանըս շվաք ա անըմ։

Դրանից մի շըրեփաչափ փետի կտոր կտրելիս՝ քեղը թռչըմ ա ընգնըմ մի ախկատ պառավի կտրովը տուն, դառնըմ ա մի սիրուն շերեփ, մտնըմ գդալամանի մեջը։ Էդ պառավն էլ մի հատ մինուճար տղա ա ունենըմ, ուրիշ տեղ ըշխատելիս ա ըլըմ, Թիվլիզ ա ըլըմ, թե Բաքու, էլ էդքան գիդեմ ոչ։ Հեդով էդ շերեփը դառնըմ ա մի սիրուն հարսը։ Ամեն օր պառավը տանիցը դուս ա ըլըմ թե չէ, դա դուս ա գալի տուն ու դուռը թամուզ ավլըմ ա, հվաքըմ, եդ գնըմ գդալամանը մտնըմ, դառնըմ շերեփ։ Էդ պառավը հեդով գալիս ա ավլած, թամզած տենըմ, մնըմ ա զարմացած։

Գնըմ ա հրևանների կնանոնցն ասըմ ա, թե.— Ա՛յ կնանիք, սհե֊սհե, մի բախտի մեչ եմ ընգել, գիդեմ ոչ սա ինչ բան ա։

Ասըմ են.— Ա՛յ պառավ, բուսու պահի, հլա տես էդ ինչ բան ա էլի՞։

Հեդով էդ պառավը բուսու ա պհըմ, տենըմ ա, որ էս հարսը գդալամանիցը դուս էկավ, տներն ավլեց, թամզեց, ամեն բանն իրա տեղը գրեց։ Հենց որ պրծնըմ ա, ուզում ա եդ գդալամանը մտնի, էդ պառավը գնըմ ա պինդ փեշերիցը բռնըմ։

Ասըմ ա.— Նանի ջա՛ն, չէ՛, չէ՛, թող արա գնամ, թո՛ղ արա:

Ասըմ ա.— Չէ բալիկ ջան, ես հլե քեզ նման մի հարսի եմ ման գալի։

Հեդով էդ հարսը աշկար ա ըլըմ։ Աշկար ըլելուց եդը էդ պառավը նամակ ա գրըմ տղի վրա, որ գա։ Տղեն գալիս ա, հարսն ըմանչըմ ա, տապ ա անըմ։

Հեդով էդ պառավը տղին ասըմ ա.— Բալա ջա՛ն, մի բան ասեմ, ինձ անգաճ արա, մսխարա չանես։

Ասըմ ա.— Ասա՛, նանի ջա՛ն։

Ասըմ ա.— Դու չկել ե՞փ տիս ազափ կենալ, ես հրես մի ոտըս գերեզմանըմն եմ դրել, հմա դու ուզըմ չես ինձ ուրախացնես, հարսը բերես տուն։

Ասըմ ա.— Նանի ջա՛ն, դե դուն ինձ հմար մի ըխչկա տեղ արա, ես էլ ուզեմ։

Ասըմ ա.— Բալա ջա՛ն, սհե՛-սհե՛, ըրմանաս ոչ, մի սիրուն հարսը իրա ոտով մեր տուն ա էկել։ Ես տանիցր դուս ըլեի, գեյի, տենայի տունն ավլած, թամըզած, խորակն ու չայն էփած: Ես բան չի գլխի ըլեյի, հրեվաննին ասին՝ բուսու պհե։ Ես էլ բուսու պհեցի, տեհա, որ սհե-սհե, մի հարսը գդալմանիցը դուս էկավ, ամեն բանն էլ արավ, էդ ուզեր նի մտնի— բռնեցի։ Հմի հազիր էն հարսն ա, էլ ուրիշ ախչկա չի ման գանք, արի նրան ուզի։

Ասըմ ա.— Նանի՛, նա մի դարդ կունենա մեզ բութա կլի արած, իրան տերը կունենա, մեխկ ա, թող կենա, իրան արևին ձեն ածե:

Ասըմ ա.— Դե դու գիդես, բալա ջա՛ն։

Ախչըկանը կանչըմ ա, ասըմ ա.— Ես քիր չունեմ, ինձ քիր կլի՞ս։

Ասըմ ա.— Ես էլ ախպեր չունիմ, ես քեզ՝ քիր, դուն էլ ինձ՝ ախպեր։

Պառավն ասըմ ա.— Դե ես էլ ձեր մերը, բալենի ջան։ Էդ տղեն քվորը պահ ա տալի մորը, ինքը գնըմ իրա գործին։

Ձեն տանք թաքավորի տղիցը։ Նա ախչկան ծառի վրա թողուց, գնաց, որ պատրաստութին տենա, զուռնա-դհոլով գա կնգանը տանի։ Էկավ տեհավ իրա կնիկը մի պառավ ա, տարավ իրան կնիկ։

Մի օր էլ թաքավորը հրաման ա տալի, որ տունը մինը, ամեն գեղըմը, թաքավորիցը մի ձի պհեն։ Մինն էլ բերըմ են էդ պառավին տալի։

Պառավն ասըմ ա.— Բալա ջա՛ն, ախր ես պառավ եմ, ուժ չունեմ, ո՞նց պհեմ։

Ասըմ են՝ թաքավորի հրաման ա, ոնց ուզըմ ես պհի։

Եդնա էն ախչիկը դուս ա գալի, թաքուն մտիկ ա անըմ, տենըմ ա՝ սա էս ձին ա, որ թաքավորի տղեն առաչի անքամ վեր էլած էկավ, իրան թաթիցն առավ, բերուց ախպրի գլխին թողուց։

Ձին թողըմ են գնըմ։

Ասըմ ա.— Ա՛յ ձի, ես քեզ կորմը չտիմ տալ, իմ գլուխը կլվանամ, գլխիս ջուրը տակդ կածեմ, տակիդ մամուռ դուս կգա, կուտես կքոքանաս։

Ըղորթ որ՝ էնքան քոքանըմ ա, էլ ասելու ոչ։ Եդո իմանըմ ա, որ թաքավորը ձիանը հվաքըմ ա։

Գնըմ ա գոմը ձիուն ասըմ ա.— Կգան քեզ տանելու, հմա չկելը ես գամ ոչ, ասեմ— վեր կաց տեղիցդ,— վրիցդ օխտը զոլ կաշի էլ պոկեն, վեր չկենաս։

Գալիս են ձին տանելու, ինչքան պլետըմ են, տեղիցը ժաժ չի գալիս։

Ասըմ են.— Ա՛յ պառավ, էս ի՞նչ բան ա, էնքան քոքացրել ես, տրաքըմ ա։

Ասըմ ա.— Բալա ջա՛ն, ես չեմ պհել, ախչիկս ա պհել։

Ասըմ են.— Դե՛ գնա ասա՝ գա վի կացնե։

Պառավը գնըմ ա կանչըմ։

Գալիս ա ասըմ.— Է՜յ նամարդ, նամարդի օղլան, շատ էլ քու տերն ա նամարդ, դո՞ւ խի ես նամարդութին անըմ, վեր կաց տեղիցդ։

Ասելու հադաղ ձին տեղիցր ծուլ ա ըլըմ։ Թաքավորի տղեն էլ ըտի ա ըլըմ, որ էդ բանր տենըմ ա, հուշտ ա ըլըմ, համ էլ իրան օրըմը էդ թավուր սիրուն հարսը տեհած չի ըլըմ ու շատ նման ա տալի իր կտրած խիարին, հմա դե ի՞նչ կարա ասե։

Ձին տանըմ ա, հմա ղաթար չունի, ուզըմ ա էդ ախչկան տենա։ Բերըմ ա մի մհանա ա սարքըմ, հրաման ա տալի, որ. «Գեղովի, տունը մինը բուրթ գզելու մուշա տիք տալ թաքավորի հմար»։

Գալիս են բուրթը գզըմ են, էդ ախչիկն էլ պառավի տան կռնուցն ա գնըմ։

Հեդով էդ թաքավորի տղեն ասըմ ա.— Այ իմ մշակնի ջան, ամենքդ ձեր մշականեն ուզեցեք— գնամ առնեմ, բերեմ։

Մինն ասըմ ա.— Ես շալ եմ ուզըմ։ Մինն էլ ասըմ ա.— Ես շալովնի եմ ուզըմ։ Վերջն ամեքը մի բան են ուզըմ։

Հերթը գալիս ա հասնըմ էդ ախչկանը, ասըմ ա.— Ինձ հմար էլ մի նուռը կբերես, մի տիկնիկ, մին էլ մի ածըլի։

Թաքավորի տղեն գնըմ ա չիմնու ասածնին էլ առնըմ, բերըմ տալի, եդո էդ ըխչկա եդնուց բոլսու ա պհըմ, տենա հլա դրանք տանիլ տի ի՞նչ անե։ Էդ ախչիկը հեդով գալիս ա ճամփուցը դուս գալի, գնըմ ա մի մասըրքոլ տակի նստըմ, տղեն էլ մասըրքու տակին տապ ա անըմ։

Ախչիկն ասըմ ա.— Այ նուռը, ես իմ դարդերն ասեմ՝ դու թիքա-թիքա իլ, այ ածըլի, ես իմ դարդերն ասեմ՝ դու սրվի, այ տիկնիկ, ես իմ դարդերն ասեմ՝ դու պար արի։

Եդո դարդերը կենտ-կենտ ասըմ ա, թե ոնց ա խիար էլել, թաքավորի տղեն առել ա, դեռ տուն չհասած, ճամփին կտրել ա, ինքն ախչիկ ա դառել, թաքավորի տղեն ծառի վրա թողել ա, պառավն էկել ա աղոթքն արել՝ ղուշ ա շինել, թաքավորի տղեն ճիտը պոկել ու դեն գձել, ինքը թթնի ա դառել, կտրել են, ինքը գդալ ա դառել, փլան պառավը բռնել ա, ուզեցել ա իրա հարսը շինե, հմա տղեն հսկացել ա, որ ինքը բութա ա արել իրանց, իրան քիր ա ասել ու պահ տվել մորը...

Չիմ որ ասըմ ա, նուռը թիքա-թիքա ա ըլըմ, ածըլին սրվըմ ա. տիկնիկն էլ պար ա գալի, ասելուց եդն ուզըմ ա իրան ածըլով սպանի— տղեն քմակիցը ձեռը բռնըմ ա, փթաթվըմ են։

Թաքավորի տղեն տանըմ ա իրանց տուն, էն պառավին կապըմ են ղաթրի պոչիցը, քաշ տալով սպանըմ, հեդով իրանք թազա հրսանիք են ըլըմ, հասնըմ են իրանց մուրազին, տհենց էլ ամեն ջահել հասնի իրա մուրազին։